Jucătoarea română de tenis Elena-Gabriela Ruse s-a calificat în optimile de finală ale turneului ITF de la Maribor (Slovenia), dotat cu premii totale de 60.000 de dolari, după ce a întrecut-o pe Kathinka von Deichmann (Liechtenstein), cu 6-3, 6-3.
Ruse (26 ani, 170 WTA) s-a impus după o oră şi 27 de minute în faţa unei adversare venite din calificări (29 ani, 277 WTA), potrivit Agerpres.
În optimi la W75 Maribor, Ruse va înfrunta o altă jucătoare venită din calificări, pe rusoaica Elena Pridankina (18 ani, 290 WTA), care a reuşit să treacă în primul tur de elveţianca Celine Naef (18 ani, 147 WTA), a cincea favorită.